ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

--- -------------- 2017 թվականի N ----Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՕԳՈՍՏՈՍԻ 7-Ի N 884-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի օգոստոսի 7-ի «Օտարերկրյա պետությունների և միջազգային վարկատու կազմակերպությունների կողմից Հայաստանի Հանրապետությանը տրամադրվող վարկային և դրամաշնորհային միջոցների հաշվին իրականացվող ծրագրերի մասին տեղեկատվություն և հաշվետվություններ ներկայացնելու կարգը հաստատելու և Հայաստանի Հանրապետության կառավարության 1998 թվականի հուլիսի 9-ի N 429 որոշման մեջ փոփոխություն կատարելու մասին» N 884-Ն որոշման մեջ և դրա 1-ին կետով հաստատված կարգում կատարել հետևյալ փոփոխությունները և լրացումները.
2. որոշման նախաբանը «արդյունավետ» բառից հետո լրացնել «պլանավորման և» բառերով.
3. կարգի 2-րդ կետի 1-8 ենթակետերը շարադրել նոր խմբագրությամբ՝ հետևյալ բովանդակությամբ.

«1) վարկային և (կամ) դրամաշնորհային ծրագրի նկարագրությունը` առնվազն ներառելով ծրագրի նպատակը, հիմնախնդրի նկարագրությունը և իրավիճակի համառոտ վերլուծությունը, նախատեսվող (առաջարկվող) աշխատանքների շրջանակը, երկրի ռազմավարական զարգացման և ոլորտային զարգացման ծրագրերի առաջնահերթություններին և համարժեք դրույթներին ներդաշնակությունը, ՀՀ կառավարության ծրագրով ամրագրված նպատակադրումներին (տնտեսական աճին կամ ոլորտի զարգացմանը, ներդրումներին, արտահանմանը և աշխատատեղերի ստեղծմանը) նպաստելու աստիճանը, հնարավորությունը և բնույթը, նախաձեռնության իրականացման ակնկալվող անմիջական և հարակից արդյունքները.

2) ֆինանսավորման նախնական գնահատված ծավալը, ֆինանսական ռեսուրսների դիտարկվող աղբյուրները, ֆինանսավորման նախատեսվող պայմանները (այդ թվում՝ ժամկետներ, տոկոսադրույք).

3) տեղեկատվություն ծրագրի իրականացման եղանակների մասին, ծրագրի իրականացման այլընտրանքային եղանակները, պետական-մասնավոր գործընկերությամբ իրականացնելու հնարավորությունը.

4) ծրագրի հիմնական նպատակի, խնդրի և/կամ դրա առանձին բաղադրիչների ուղղությամբ իրականացվող այլ ծրագրերի վերաբերյալ տեղեկատվություն.

5) շահառուների շրջանակը` հնարավորության և անհրաժեշտության դեպքում ազդեցության բնույթը.

 6) դրա շրջանակներում իրականացվող միջոցառումների պլան-ժամանակացույցը.

7) ծրագիրն իրականացնելու հրատապությունը և չիրականացնելու դեպքում ռիսկերի նկարագրությունը.

 8) տեղեկատվություն բանակցային և ծրագրի հետագա իրականացման փուլում առկա կամ հնարավոր ռիսկերի մասին.

 9) վարկային ծրագրի դեպքում՝ վարկի մարման համար անհրաժեշտ ֆինանսական աղբյուրների և Հայաստանի Հանրապետության պետական բյուջեի ծախսերի վրա վարկի ազդեցության մասին տեղեկատվությունը.

10) ծրագրի բյուջեի բացվածքի մասին մանրամասն հաշվարկ-հիմնավորումները.

11) այլ տեղեկատվություն (նախաձեռնությունը ներկայացնողի հայեցողությամբ):»:

1. կարգի 3-րդ կետը «պետական մարմին՝» բառերից հետո լրացնել «նախնական ուսումնասիրության և» բառերով.
2. կարգի 3-րդ, 4-րդ և 12-րդ կետերում «Հայաստանի Հանրապետության էկոնոմիկայի նախարարություն» բառերը և դրանց հոլովաձևերը փոխարինել «Հայաստանի Հանրապետության տնտեսական զարգացման և ներդրումների նախարարություն» բառերով և դրանց համապատասխան հոլովաձևերով.
3. կարգի 12-րդ և 13-րդ կետերում «Հայաստանի Հանրապետության տարածքային կառավարման նախարար» բառերը և դրանց հոլովաձևերը փոխարինել «Հայաստանի Հանրապետության միջազգային տնտեսական ինտեգրման և բարեփոխումների նախարար» բառերով և դրանց համապատասխան հոլովաձևերով.
4. կարգի 7-րդ, 8-րդ և 10-րդ կետերում «յուրաքանչյուր ամիս՝ մինչև հաշվետու ամսվան հաջորդող ամսվա 15-ը,» և 9-րդ կետում «յուրաքանչյուր եռամսյակի ավարտից հետո՝ մինչև հաշվետու ժամանակաշրջանին հաջորդող ամսվա 15-ը,» բառերը փոխարինել «Հայաստանի Հանրապետության վարչապետի հանաձնարարականի հիման վրա» բառերով, իսկ «համաձայն Հայաստանի Հանրապետության վարչապետի կողմից հաստատված ձևի» բառերից հետո լրացնել «կամ հանձնարարականում նշված այլ ձևաչափով» բառերը.
5. կարգի 11-րդ կետը շարադրել նոր խմբագրությամբ՝ հետևյալ բովանդակությամբ.

«Հայաստանի Հանրապետության կառավարության աշխատակազմը սույն կարգի 7-րդ, 8-րդ և 10-րդ կետերում նշված հաշվետվությունն ու տեղեկատվությունը, իսկ 9-րդ կետում նշված տեղեկատվությունը բոլոր մարմիններից ստանալուց հետո 10-օրյա ժամկետում ամփոփում և ներկայացնում է Հայաստանի Հանրապետության վարչապետին և (կամ) Հայաստանի Հանրապետության փոխվարչապետ, Հայաստանի Հանրապետության միջազգային տնտեսական ինտեգրման և բարեփոխումների նախարարին:».

1. կարգի 12-րդ կետում «յուրաքանչյուր ամիս տեղի են ունենում քննարկումներ» բառերը փոխարինել «կարող են տեղի ունենալ քննարկումներ» բառերով:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: